Eensame Kiepersol - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Martie Venter on January 22, 2021 at 8:02am
Tags: canon 700d, tamron 18-270mm landskap suikerriet kiepersol boom
Tersia Weitsz January 23, 2021 at 10:12am
Pragtig en ek leer saam uit kommentare
Hennie Cronjé January 23, 2021 at 8:38am
Pragtig! 'n Goeie komposisie met netjiese toepassing van die reël van derdes, Hier is ook 'n sterk voorgrond met 'n veraf agtergrond wat mooi diepte gee. Ek wil twee dinge voorstel: sny bietjie onder en regs af sodat die boompie bietjie nader van onder is en die donker objekte heel regs weg is. Verder kan jy die heel boonste wolke 'n rapsie donkerder maak. Maar selfs sonder dit is dit 'n uitstekende foto!
Ek hou van die foto Martie. Die gras regs pla my nie eintlik nie. Om bietjie laer te gesak het kan dalk gewerk het.
Elna Geringer January 22, 2021 at 1:47pm
Martie met bietjie huiswerk gaan jy hier 'n abie mooi foto kry. Ek leer by Igno maar ek hou tog ook van jou foto
Martie Venter January 22, 2021 at 8:56am
Hallo Igno, dankie vir jou insiggewende terugvoering. Ek kan sien wat jy bedoel, en ek moes dalk meer tyd geneem het met hierdie foto. Daar was 'n groterige klip heel regs op die voorgrond (in die hoek van die oorspronklike foto) wat ek uitgesny het. Ek gaan al hierdie punte in gedagte hou wanneer ek weer op die plaas kom en dalk nog 'n geleentheid kry met hierdie boom.
Igno van Niekerk January 22, 2021 at 8:47am
Hallo Martie, ek hou van die plasing van die kiepersol en die landskap is mooi. Met hierdie tipe foto's bly die grootste uitdaging seker die afsny van blomme en bosse in die voorgrond - die gras regs voor groei bv uit die raam uit, (ek weet dis soms onmoontlik om anders te werk), so jy kon dalk effe met die hoek gespeel het. 'n Laer hoek sou dalk ook die boom meer isoleer het teen die wolke agter - tans staan dit nie soveel uit soos dit kan nie, omdat dit "gelyk" met die landskap lê/staan (perspektiefgewys). Hoop dit maak sin.